Author: Kassovic Jan
Company: Ministerstvo financií SR

SPRÁVA O ÚČASTI VEREJNOSTI NA TVORBE PRÁVNYCH PREDPISOV

Verejnosť bola o príprave návrhu zákona, ktorým sa mení a dopĺňa zákon č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov informovaná prostredníctvom predbežnej informácie k predmetnému návrhu zákona zverejnenej na webovom sídle Ministerstva hospodárstva Slovenskej republiky a v informačnom systéme verejnej správy Slov-Lex (PI/2016/13).

Verejnosť bola do prípravy predmetného návrhu zákona zapojená aj prostredníctvom konzultácií s podnikateľskými subjektami, ktoré boli realizované v zmysle Jednotnej metodiky na posudzovanie vybraných vplyvov. Výsledky týchto konzultácií sú uvedené aj v časti 10. Poznámky Doložky vybraných vplyvov.

K predbežnej informácii k predmetnému návrhu zákona vzniesli vyjadrenie Verejnosť, Klub 500 a Slovenská banková asociácia. Po analýze týchto vyjadrení dospel predkladateľ k záveru, že návrhy Verejnosti a Klubu 500 nie je možné pri príprave legislatívneho návrhu zohľadniť, keďže by tak nebolo možné dosiahnuť cieľ sledovaný navrhovanou právnou úpravou a návrh Slovenskej bankovej asociácie bol zohľadnený.